《计偕即事》
明代·李待问

沙草批根捣欲餔，支饥聊复盼妻孥。囊金有限当谁饱，殣骨无归祇自呼。

四壁不堪残夜照，三征那得并春租。此行未许长杨赋，涕泪监门一绘图。

作者简介：广东海南人，字葵孺。万历间进士，累升佥都御史，巡抚应天。天启间魏忠贤生祠遍吴中。待问抵南京，置生祠不顾，诣孝陵毕即疾驰履任。崇祯间官至都御史。有诗文集。